Računsko sodišče Republike Slovenije, Slovenska cesta 50, 1000 Ljubljana,

ki ga zastopa predsednik Tomaž Vesel

Matična številka: 5874742000,

Davčna številka: 72434295

(v nadaljevanju: prvi naročnik)

in

ABANKA d.d., Slovenska cesta 58, 1000 Ljubljana,

ki jo zastopajo predsednik uprave mag. Jože Lenič ter člana uprave

mag. Matevž Slapničar ter Matej Golob Matzele

Matična številka: 5026024000

Davčna številka: SI68297530

(v nadaljevanju: drugi naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(firma oz. ime izvajalca)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov izvajalca),

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

Matična številka: \_\_\_\_\_\_\_\_\_\_\_\_\_\_\_\_\_\_\_\_\_, ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklepata naslednjo

**Pogodbo za menjavo dvigal s triletnim vzdrževanjem št. C1312-18-00000XX**

I. UVODNE IN SPLOŠNE DOLOČBE

1. člen

Pogodbene stranke uvodoma ugotavljajo:

* da je naročnik izvedel postopek oddaje javnega naročila male vrednosti za menjavo dvigal s triletnim vzdrževanjem na objektu Slovenska cesta 50, 1000 Ljubljana, št. objave na Portalu javnih naročil \_\_\_\_\_ z dne \_\_\_\_\_,
* da je bil z obvestilom o oddaji naročila kot najugodnejši ponudnik za oddajo tega naročila izbran izvajalec po tej pogodbi,
* da sta ponudba izbranega ponudnika in razpisna dokumentacija za naročilo iz prve alineje tega člena kot prilogi sestavni del te pogodbe,
* da pogodbene stranke sklepajo to pogodbo za določitev medsebojnih pravic in obveznosti v zvezi s predmetom te pogodbe.

II. PREDMET POGODBE

1. člen

Predmet pogodbe je menjava dvigal v poslovnem objektu na naslovu Slovenska cesta 50, 1000 Ljubljana in obsega najmanj:

* pripravo za izvedbo del, vključno s protiprašno in varnostno zaščito delovišča,
* izvedbo gradbeno-obrtniških del (glede na projektno dokumentacijo),
* demontažo obstoječe opreme, vrat in okvirjev jaškov ter odvoz na deponijo in uničenje,
* montažo opreme vključno z vgradnjo vrat jaškov in končno obdelavo,
* ureditev elektroinštalacij,
* dovod telefonskih in komunikacijskih linij od nadzora do posameznega dvigala,
* zagon in nastavitev dvigal,
* skrbno čiščenje celotne vgrajene opreme pred prevzemom v uporabo,
* priprava dokumentacije za tehnični pregled s strani pooblaščene ustanove,
* tehnični pregled s strani pooblaščene ustanove,
* morebitna druga potrebna dela.

Izvajalec se obvezuje, da bo predmet pogodbe dobavil in vgradil na lokacijo naročnikov (fco. lokacija naročnika – vgrajeno), ki se nahaja na lokaciji Slovenska cesta 50, 1000 Ljubljana.

Prav tako bo izvajalec iz objekta odstranil vse pri delu nastale ruševine, demontirane predmete in začasne objekte ter bo v tem smislu vzpostavil prvotno stanje in objekt očistil.

Opredelitev in opis predmeta te pogodbe je natančneje opredeljen v ponudbeni dokumentaciji izvajalca z dne \_\_\_\_. \_\_\_\_. 2018.

Pogodbena dela se bodo izvajala v skladu z zakonodajo s področja varnosti dvigal, varstva pri delu in požarne varnosti ter drugih predpisov, ki jih mora izvajalec upoštevati pri izvedbi predmeta te pogodbe.

III. POGODBENA VREDNOST IN ROK PLAČILA

1. člen

Pogodbena vrednost znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov brez DDV

oz. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov z vključenim DDV.

Pogodbena cena je fiksna.

Izvajalec se s to pogodbo zavezuje, da je v cenah, ki jih je podal v svojem ponudbenem predračunu upošteval vsa potrebna dela za kvalitetno izvedbo predmeta te pogodbe.

Pogodbena vrednost vključuje vse stroške, navedene v 2. členu te pogodbe in vse davke, takse in ostale dajatve, ki jih bo imel z izvedbo naročila, zlasti stroške dela, režijske stroške, morebitne nadure, dela na praznični dan, prevoz, čiščenje, plačila podizvajalcem, zahtevnost montaže, strošek prevzemnega pregleda in vse ostale elemente, ki utegnejo vplivati na končni izračun cene.

Izključen je tudi morebiten vpliv sprememb nabavnih cen materiala in del.

1. člen

Naročnik bo izvedena dela po pogodbi plačal na podlagi računa, iz katerega bo razvidna natančna specifikacija izvedenih del. Izvajalec bo izstavil dva ločena računa za plačilo, in sicer:

* Računskemu sodišču Republike Slovenije bo izstavil račun v višini 67,19 % vrednosti,
* družbi ABANKA d.d., pa račun v višini 32,81 %.

Izvajalec bo račun izstavil po podpisu prevzemnega zapisnika z naročnikoma.

Prvi naročnik se zavezuje plačati vrednost računa na transakcijski račun izvajalca v roku, kot ga bo za plačilo na dan prejema računa določal zakon, ki ureja izvrševanje proračuna.

Drugi naročnik se zavezuje plačati vrednost računa v roku 30 dni po prejemu računa.

1. člen

V primeru zamude s plačilom je izvajalec upravičen do zakonitih zamudnih obresti.

PODIZVAJALCI

*(Opomba: Določbe navedene v tem delu bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca**pogodbe, ki se nanaša na izvajanje del z podizvajalci, črta).*

1. člen

Izvajalec bo pogodbena dela izvajal s podizvajalci, navedenimi v izpolnjenem obrazcu »Prijava« ki je priloga te pogodbe in njen sestavni del, v obsegu in na način, ki je določen v tej prilogi.

1. člen

Izvajalec mora med izvajanjem te pogodbe naročnika obvestiti o spremembah podatkov o podizvajalcih in delih javnega naročila, ki ga namerava oddati v podizvajanje in jima poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev mora izvajalec v skladu s tretjim odstavkom 94. člena ZJN-3skupaj z obvestilom naročnikoma med drugim predložiti podatke in dokumente:

* kontaktne podatke in zakonite zastopnike novih podizvajalcev;
* izpolnjene obrazce Izjava novih podizvajalcev v skladu z 79. členom ZJN-3 in
* pisno zahtevo novega podizvajalca za neposredno plačilo, če novi podizvajalec to zahteva.

1. člen

V razmerju do posameznega naročnika izvajalec v celoti odgovarja za izvedbo del, ki so predmet te pogodbe.

1. člen

Če naročnika ugotovita, da dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v 7. členu pogodbe, imata pravico odpovedati to pogodbo. Naročnika si pridržujeta pravico, da lahko na kraju, kjer se dela izvajajo, kadarkoli preverita delavce kateregakoli od podizvajalcev, ki opravljajo dela. Vsi delavci so naročnikoma dolžni dati verodostojne podatke.

1. člen

*/če bo podizvajalec zahteval neposredna plačila/:* Neposredna plačila podizvajalcem po tej pogodbi so obvezna. Izvajalec pooblašča posameznega naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po neposredni pogodbi. Izvajalec mora situacijski fakturi obvezno priložiti predhodno potrjene račune podizvajalca (-cev), ki so opravljali storitve po neposredni pogodbi.

1. člen

*/če podizvajalec ne bo zahteval neposrednega plačila/:* Izvajalec mora naročniku najpozneje v 60 (šestdesetih) dneh od plačila končne situacijske fakture poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

IV. KAKOVOST

1. člen

Kakovost dobavljenega dvigala mora ustrezati obstoječim standardom dvigal, ponudbene dokumentacije in priloženih dokazil k ponudbi.

V kolikor naročnika ugotovita, da dvigalo ne ustreza zahtevani kakovosti, zavrneta prevzem in pozoveta izvajalca k dobavi dvigala, ki ustreza zahtevani kakovosti, oziroma ga pozoveta k odpravi napak.

V primeru, da se pomanjkljivosti ne da odpraviti, lahko naročnika odstopita od sklenjene pogodbe in unovčita finančno zavarovanje za dobro izvedbo pogodbenih obveznosti, brez kakršnekoli obveznosti do izvajalca, izvajalec pa krije tudi razliko v ceni do naslednje najugodnejše ponudbe.

V. ROK ZAČETKA IN DOKONČANJA DEL

1. člen

Izvajalec se zavezuje, da bo s pogodbenimi deli začel v skladu s terminskim planom izvajanja del in jih dokončal v \_\_\_ *(največ 4 mesece)* mesecih po podpisu pogodbe.

Rok je bistvena sestavina te pogodbe.

1. člen

Naročnika si pridržujeta pravico, da v izrednih primerih začasno ustavita dela v določenem obdobju ali v določenih časovnih obdobjih posameznega delovnega dne. O tem bosta pravočasno obvestila izvajalca. V tem primeru izvajalec nima pravice zaračunati stroškov, ki so nastali zaradi zaustavitve del. Rok izvedbe se v tem primeru ustrezno podaljša.

VI. PREVZEM POGODBENIH DEL

1. člen

Izvajalec organizacijsko in finančno poskrbi za tehnični pregled s strani pooblaščene ustanove in zagotovi vso potrebno dokumentacijo.

1. člen

Količinski in kakovostni prevzem pogodbenih del opravijo pooblaščeni predstavniki pogodbenih strank s podpisom prevzemnega zapisnika.

Kakovostni prevzem se ocenjuje po predpisih, strokovnih normah ter standardih, ki so veljavni ob prevzemu, ob navzočnosti zastopnika izvajalca.

Morebitne napake se vpišejo v zapisnik o pregledu, pri čemer se sporazumno določi rok za njihovo odpravo. Če izvajalec ne odpravi napak v dogovorjenem roku, jih je po načelu dobrega gospodarja upravičen odpraviti naročnik na račun izvajalca.

Prevzem pogodbenih del ne more biti opravljen brez prejema pozitivnega mnenja pooblaščene organizacije ter predaje garancijskih listov, atestov, certifikatov, navodil za varno uporabo, delovanje, vzdrževanje in skrbništvo dvigala, ES izjave o skladnosti in drugih dokumentov v skladu s Pravilnikom o varnosti dvigal (Uradni list RS, št. 25/16).

1. člen

Najkasneje ob prevzemu pogodbenih del je izvajalec dolžan delavce naročnika, ki jih določi naročnik, usposobiti za uporabo in osnovno vzdrževanje (kot npr. čiščenje) ter jim posredovati navodila za uporabo in vzdrževanje v slovenskem jeziku.

VII. GARANCIJSKI ROK

1. člen

V garancijskem roku izvajalec jamči naročnikoma, da bo predmet pogodbe brezhibno deloval. Garancija je vezana na normalne pogoje uporabe ter primerno in strokovno vzdrževanje.

Izvajalec se obvezuje, da bo na lastne stroške odpravil vse okvare in napake, do katerih bo prišlo v garancijskem roku in niso posledica nepravilne uporabe dvigala.

Garancijski roki začnejo teči z dnem podpisa prevzemnega zapisnika v uporabo naročnikoma in znašajo

* za kakovost izvedenih del \_\_\_\_\_\_\_\_\_\_\_\_\_\_\_ mesecev,
* za vgrajeno dvigalo in drugo opremo \_\_\_\_\_\_\_\_\_\_\_\_\_\_ mesecev.

Doba zagotavljanja rezervnih delov je \_\_\_\_ let.

V kolikor bo v garancijskem roku zaradi odprave pomanjkljivosti izvršeno določeno popravilo ali bo zamenjan določen material ali del opreme, potem za celoten sklop, v okviru katerega to popravilo sodi, z dnem zapisniškega prevzema reklamiranih del dalje prične teči garancijski rok znova.

1. člen

O okvari na predmetu pogodbe mora naročnik oz. z njegove strani pooblaščena oseba (kot npr. upravnik stavbe) izvajalca brez odlašanja obvestiti po e-pošti \_\_\_\_\_\_\_\_\_, na tel: \_\_\_\_\_\_\_\_\_\_\_\_\_\_\_\_ ali faks. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, izvajalec pa se mora odzvati, to je priti na objekt, najkasneje v roku \_\_\_ ur po prijavi napake, če je bila prijavljena v delovnem času izvajalca, ki je od \_\_\_\_ do\_\_\_. ure.

V kolikor izvajalec ugotovi, da okvare ali napake ni mogoče odpraviti v enem delovnem dnevu, mora naročnika o tem pisno obvestiti in navesti končni datum odprave napake. S podaljšanim rokom se morata naročnika strinjati.

VIII. FINANČNA ZAVAROVANJA

1. člen

Izvajalec se obvezuje, da bo najkasneje v petih delovnih dneh od sklenitve pogodbe naročnikoma predložil bianco menice in menične izjave s pooblastilom za izpolnitev, v višini 10 % pogodbene vrednosti (z DDV), kot finančno zavarovanje za dobro izvedbo pogodbenih obveznosti, z veljavnostjo \_\_\_ (najmanj šest (6) mesecev od dneva podpisa pogodbe). V kolikor naročnik ugotovi odstopanje od obveznosti izvajalca, ki so določene s to pogodbo, lahko menico unovči.

Unovčenje menice ne odvezuje izvajalca od njegove obveznosti povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčene menice.

1. člen

Izvajalec se obvezuje, da bo najkasneje na dan podpisa prevzemnega zapisnika naročnikoma predložil bianco menice in menične izjave s pooblastilom za izpolnitev, v višini 5 % pogodbene vrednosti (z DDV) kot finančno zavarovanje za odpravo napak v garancijski dobi, z veljavnostjo najmanj 30 dni po preteku garancijske dobe dvigal.

Unovčenje menice ne odvezuje izvajalca od njegove obveznosti povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja obveznosti izvajalca iz te pogodbe utrpel in zneskom iz unovčene menice.

Če izvajalec ne predloži zavarovanja za odpravo napak v času garancijske dobe, lahko naročnika unovčita finančno zavarovanje za dobro izvedbo pogodbenih obveznosti, brez kakršnekoli obveznosti do izvajalca.

IX. POGODBENE KAZNI

1. člen

V primeru, da pride do zamude dobavnega roka, ki ni posledica višje sile, kot je zapisano v 25. členu te pogodbe, je dogovorjena pogodbena kazen 500,00 € za vsak dan zamude.

Pogodbene stranke soglašajo, da morata naročnika nemudoma sporočiti izvajalcu, da si pridružujeta pravico do pogodbene kazni, če sta prevzela predmet naročila potem, ko je izvajalec z njegovo dobavo zamujal.

Pogodbene stranke soglašajo, da pravica zaračunati pogodbeno kazen ni pogojena z nastankom škode pri naročniku. Povračilo tako nastale škode bosta naročnika uveljavljala po splošnih načelih odškodninske odgovornosti, neodvisno od uveljavljanja pogodbene kazni.

X. TEHNIČNA PODPORA IN VZDRŽEVANJE

1. člen

Triletno pogodbo za redno in preventivno vzdrževanje dvigal bo izvajalec sklenil z upravnikom, ki upravlja poslovni objekt Slovenska c. 50, Ljubljana, po podpisu prevzemnega zapisnika in po cenah, ki jih je podal v ponudbi z dne \_\_\_\_. \_\_\_\_. 2018.

Če je izvajalec tudi usposobljen za reševanje iz dvigal, bo z upravnikom, ki upravlja poslovni objekt Slovenska c. 50, Ljubljana, sklenil pogodbo za morebitne intervencije, in sicer po cenah, ki jih je izvajalec podal v ponudbi z dne \_\_\_. \_\_. 2018.

Izvajalec se obvezuje, da bo v času garancijske dobe naročnikoma zagotavljal brezplačno tehnično pomoč in podporo, ki zajema svetovanje strokovnim osebam naročnikov in sicer v roku 24 ur od posredovanja zahteve naročnika po telefonu, faksu ali elektronski pošti. Tehnično pomoč in podporo mora izvajalec zagotavljati po telefonu ali na lokaciji vgrajenega dvigala.

XI. PREDSTAVNIKI POGODBENIH STRANK IN NAČIN OBVEŠČANJA

1. člen

Obvestila med pogodbenimi strankami bodo veljavna, če bodo poslana po elektronski pošti, faksu ali pošti. Pogodbene stranke se bodo medsebojno obveščale preko predstavnikov (skrbnikov pogodbe).

Predstavnika naročnika (skrbnika pogodbe) za izvajanje te pogodbe sta:

* za prvega naročnika: \_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_, faks: \_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_,
* za drugega naročnika: \_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_, faks: \_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_.

Predstavnik izvajalca (skrbnik pogodbe) za izvajanje te pogodbe je \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_, GSM: \_\_\_\_\_\_\_\_\_\_\_\_\_\_\_, faks: \_\_\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_.

Odgovorni vodja del je \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_, GSM: \_\_\_\_\_\_\_\_\_\_\_\_\_\_\_, faks: \_\_\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_.

XII. VIŠJA SILA

1. člen

O nastopu okoliščin ali dogodkov, ki pomenijo višjo silo, mora pogodbena stranka, ki je zaradi višje sile prizadeta, takoj obvestiti drugo pogodbeno stranko.

Nastop višje sile oprošča izvajalca in naročnika izpolnitve obveznosti iz te pogodbe za čas trajanja višje sile in odpravo posledic le-te, prav tako jih oprošča obveznosti plačila odškodnin zaradi neizpolnjevanja pogodbenih obveznosti v času trajanja višje sile.

Pogodbene stranke ne odgovarjajo za škodo, ki je nastala kot posledica delovanja višje sile oz. vzrokov, na katere nastanek in delovanje nista mogli vplivati.

Primere višje sile in njihovo trajanje ugotavljajo pogodbene stranke sporazumno.

XIII. ODSTOP OD POGODBE

1. člen

V primeru, da katera od pogodbenih strank odstopi od pogodbe pred iztekom pogodbenega roka iz razlogov, ki niso navedeni v tej pogodbi, je pogodbena stranka, ki je odgovorna za odstop od pogodbe, pogodbi zvesti stranki dolžna povrniti vso zaradi odstopa nastalo škodo.

Če pogodbena stranka odpoveduje pogodbo iz utemeljenih razlogov (npr. zaradi hujših kršitev pogodbe, neplačevanja obveznosti ipd.), mora hkrati z odpovedjo tudi pisno obrazložiti razloge.

1. člen

Pogodbene stranke se strinjajo, da smeta naročnika odstopiti od pogodbe nemudoma v primeru, če izvajalec:

* ne prične z izvedbo pogodbeno dogovorjenih del skladno s terminskim načrtom izvedbe del niti v naknadnem roku, ki mu ga določita naročnika;
* zamuja s kritičnimi faznimi roki in je očitno, da teh zamud ne bo nadoknadil niti v naknadnem roku, ki mu ga določita naročnika;
* prekine z deli brez pisnega soglasja naročnikov;
* ne dobavi blaga in materiala v dogovorjeni kvaliteti;
* ne predloži zavarovanja za odpravo napak v garancijski dobi;
* ne izpolnjuje pogodbenih obveznosti iz garancije;
* svojih obveznosti do naročnikov ne izpolni skladno s pogodbo in zavrne reševanje sicer utemeljene reklamacije;
* malomarno in nekvalitetno opravlja pogodbe obveznosti.

V teh primerih lahko naročnika takoj unovčita ustrezna finančna zavarovanja. Unovčenje finančnega zavarovanja ne odvezuje izvajalca od njegove obveznosti povrniti naročnikoma škodo v višini zneska razlike med višino dejanske škode, ki sta jo naročnika zaradi neizpolnjevanja obveznosti izvajalca iz te pogodbe utrpela in zneskom iz unovčenega finančnega zavarovanja.

XIV. REŠEVANJE SPOROV

1. člen

Pogodbene stranke se obvezujejo, da bodo uredile vse, kar je potrebno za izvršitev pogodbe in da bodo ravnale kot dobri gospodarji.

Vse spore iz te pogodbe bodo pogodbene stranke reševale sporazumno. V kolikor to ne bo mogoče, se za reševanje spora določi stvarno pristojno sodišče v Ljubljani.

XV. KONČNE DOLOČBE

1. člen

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki, kot aneks k tej pogodbi.

1. člen

Če se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge pogodbene stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji predstavniku ali posredniku prvega naročnika ali drugega organa ali organizacije iz javnega sektorja, ali za opustitev obveznega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Prvi naročnik ob ugotovitvi domnevnega obstoja dejanskega stanja iz prvega odstavka tega člena ali ob obvestilu komisije za preprečevanje korupcije ali drugih organov glede njegovega domnevnega nastanka začne z ugotavljanjem pogojev ničnosti pogodbe iz prejšnjega odstavka tega člena in z drugimi ukrepi v skladu s predpisi Republike Slovenije.

1. člen

Pogodba je sklenjena, ko jo podpišejo pooblaščeni zastopniki vseh pogodbenih strank, in ko izvajalec predloži finančno zavarovanje za dobro izvedbo pogodbenih obveznosti. Glede garancijskih določil ta pogodba velja vse do poteka vseh garancijskih rokov.

Pogodba v celoti zavezuje tudi morebitne vsakokratne pravne naslednike vsake od pogodbenih strank.

Pogodba je sestavljena v treh (3) enakih izvodih, od katerih prejme vsaka pogodbena stranka po en izvod.

|  |  |
| --- | --- |
| V Ljubljani, dne \_\_\_\_\_\_\_\_\_\_  Evid. št.:  FRS številka:  Prvi naročnik:  Računsko sodišče Republike Slovenije  Tomaž Vesel,  predsednik računskega sodišča | V Ljubljani, dne \_\_\_\_\_\_\_\_\_\_  Izvajalec |
| V Ljubljani, dne \_\_\_\_\_\_\_\_\_\_  Drugi naročnik:  Abanka d. d.  V Ljubljani, dne \_\_\_\_\_\_\_\_\_\_ |  |

V primeru, da izbrani ponudnik nastopa s podizvajalcem, bodo sestavni del pogodbe tudi vse obvezne določbe zakona, ki ureja javno naročanje, ki določajo nastopanje ponudnikov s podizvajalci.